smcproject/ml-wiki-sentences huggingface dataset:
പ്രധാനകഴകങ്ങൾ‌ തീയ്യർക്കഴകങ്ങൾ‌ നെല്ലിക്കാത്തുരുത്തി കഴകം - ചെറുവത്തൂരിനു പടിഞ്ഞാറുഭാഗം‌ പാലക്കുന്ന്‌ കഴകം‌ - ഉദുമ രാമവില്യം‌ കഴകം‌ - തൃക്കരിപ്പൂർ‌ കുറുവന്തട്ട കഴകം‌ കണ്ണൂർ‌ ജില്ലയിൽ‌ കുദ്രോളി കൂട്ടക്കളം - കുദ്രോളി മംഗലാപുരം ശശിഹിത്‌ലു കഴകം - ശശിഹിത്‌ലു , മംഗലാപുരം അണ്ടല്ലൂർകാവ് കൊട്ടിൽ കഴകം - ധർമ്മടം, തലശ്ശേരി മണിയാണി കഴകങ്ങൾ‌ കല്യോട്ട്‌ കഴകം‌ - പുല്ലൂർ‌ പെരിയ കണ്ണമംഗലം‌ കഴകം‌ -  തൃക്കരിപ്പൂർ‌ മുളവന്നൂർ‌ കഴകം‌ - ബേളൂർ‌ കപ്പാട് കഴകം‌ - കണ്ണൂർ‌ ജില്ലയിൽ‌ ശാലിയകഴകങ്ങൾ‌ ശാലിയ കഴകങ്ങൾ‌ പട്ടുവം‌ മാങ്ങാട്‌ അടുത്തില‌ തളിപ്പറമ്പ് ‌കുഞ്ഞിമംഗലം‌ വെള്ളൂർ പഴയതെരു വെള്ളൂർ പുതിയ തെരു കരിവെള്ളൂർ‌ പിലിക്കോട് നീലേശ്വരം കീഴാച്ചേരി അതിയാൽ നഗരം ഒദവത്ത് നഗരം കീഴൂർ നഗരം കുണ്ഡംകുഴി നഗരം വള്ളിക്കുന്ന് പൊയ്യിൽ കാസറഗോഡ് (കാഞ്ഞിരോട്) ‌മഞ്ചേശ്വരം കുമ്പള മംഗൽപാടി പണമ്പൂർ നടത്തിപ്പ്‌
കഴകത്തിന്റെ നടത്തിപ്പിനുവേണ്ടുന്ന ചെലവ്‌ കരം‌പിരിച്ചെടുക്കുകയാണു ചെയ്യുന്നത്‌.
കഴകത്തിനുകീഴിലുള്ള സമുദായാം‌ഗങ്ങളിൽ‌നിന്ന്, ഇങ്ങനെ പിരിച്ചെടുക്കുന്ന കരത്തെ കൂട്ട്വായി എടുക്കുക എന്നാണു പറയുന്നത്‌.
ശാലിയസമുദായക്കാർ‌ ഇതിനെ കാൽ‌വര എന്നാണു പറയുക.
ഇതു മാസത്തിലൊരിക്കലോ വർഷത്തിലൊരിക്കലോ ആയി നൽ‌കിയാൽ‌ മതിയാവും‌.
കൂടാതെ ഉത്സവകാലത്ത്‌ ഓരോ കുടും‌ബവും‌ പിരിവു നൽ‌കേണ്ടതുണ്ട്‌.
പൊതുവേ മരുമക്കത്തായ രീതിയാണ്‌ കഴകങ്ങളിൽ‌ അനുവർത്തിക്കുന്നതെങ്കിലും‌ മക്കത്തായ രീതിയും‌ ചിലയിടങ്ങളിൽ‌ കണ്ടുവരുന്നുണ്ട്‌.
കഴകങ്ങളിൽ‌‌ പ്രധാനി അന്തിത്തിരിയനാണ്‌.
വിവിധതറവാടുകളിലെ മൂത്തവ്യക്തിയെയാണു കാരണവർ‌ എന്നുവിളിക്കുന്നത്‌.
ഓരോ പ്രദേശത്തുനിന്നും‌ തിരഞ്ഞെടുക്കുന്നവർ‌ തൊണ്ടച്ചന്മാരുടേയോ ( വയനാട്ടുകുലവൻ ) പരദേവതയുടേയോ ( വിഷ്ണുമൂർത്തി ) വെളിച്ചപ്പാടുകളാവുന്നു.
ഇങ്ങനെ 'ആചാരം‌കൊണ്ടവർ‌' ഉത്സവവേളകളിൽ‌ തിരുവായുധവുമേന്തി നർ‌ത്തനം‌ ചെയ്യുന്നു.
ക്ഷേത്രങ്ങളിലേയും‌ കഴകങ്ങളിലേയും‌ പൂജാവിധികൾ‌ വ്യത്യസ്തങ്ങളാണ്‌.
ഉണക്കലരി, അവിൽ‌, മലർ‌, കർപ്പൂരം‌ തണ്ണിലമൃതുതുടങ്ങിയ ദ്രവ്യങ്ങളാണു പൂജയ്‌ക്കുപയോഗിക്കുക.
സക്രമം‌, പൂരം‌, വിഷു, പുത്തരി, പെരുങ്കളിയാട്ടം‌പോലുള്ള വിശേഷദിവസങ്ങളിലും‌ എല്ലാമാസത്തേയും‌ ആദ്യചൊവ്വാഴ്‌ചകളിലും‌മാത്രമേ കഴകത്തിൽ‌ നടതുറക്കാറുള്ളൂ.
പണ്ട്‌, പെണ്ണുകാണൽ‌ ച്ചടങ്ങുനടക്കുന്നതും അങ്കം‌ കുറിക്കലും‌ കുടിപ്പക തീർക്കലും‌ ഊരുവിലക്കലും‌ ഭ്രഷ്‌ടുകല്പിക്കലുമൊക്കെ കഴകപരിസരത്തുവച്ചായിരുന്നു.
തീയർ , മണിയാണി , നായർ ,  തുടങ്ങിയവർക്കൊക്കെ കഴകങ്ങളോ കഴകസമാനമായ പ്രസ്ഥാനങ്ങളോ ഉണ്ട്‌.
മണിയാണിമാർ‌ അവരുടെ എല്ലാപ്രശ്നങ്ങൾ‌ക്കും‌ പരിഹാരം‌ കഴകത്തിനകത്തുവച്ചുതന്നെ നടത്തിവന്നിരുന്നു.
തീയ്യസമുദായത്തിൽ‌ കഴകത്തിൽ‌നിന്നു തീർ‌പ്പുകല്പിക്കാനാകാത്തകാര്യങ്ങൾ‌ തൃക്കൂട്ടത്തിലേക്കാണു പിന്നീടെത്തിച്ചേരുക.
കഴകത്തിനുകീഴിലായി ഒളവറ മുണ്ട്യ, കൂലേരി മുണ്ട്യതുടങ്ങി നിരവധി മുണ്ട്യകളും‌ തറകളും‌ അനേകം‌ ഭഗവതി ക്ഷേത്രങ്ങളു മുണ്ട്.
ഭഗവതിക്ഷേത്രം‌ കേന്ദ്രമാക്കിയാണ്‌ തറ എന്ന പ്രാദേശിക ഘടകം‌ രൂപം‌കൊള്ളുന്നത്‌.
നാലു തറകൾ‌ചേർ‌ന്നാൽ‌ ഒരു നാല്‌പാടും നാലു നാല്‌പാടുകൾ‌ചേർ‌ന്നാൽ‌ ഒരു തൃക്കൂട്ടവുമെന്നാണു കണക്ക്‌.
തൃക്കൂട്ടത്തിനും‌മുകളിലായി ഒരു മഹാക്ഷേത്രവുമുണ്ടായിരിക്കും‌.
കാരണവർ‌ എന്ന സ്ഥാനീയന്റെ അധികാരപരിധി ഒരു തറവാട്ടിനകത്താണ്‌.
ഒരു തറവാട്ടിനുകീഴിൽ‌ അനവധി കുടുംബങ്ങളുണ്ടായിരിക്കും‌.
തറവാടുകൾ‌ രൂപീകൃതമാവുന്നത്‌ ഇല്ലത്തെ യടിസ്ഥാനപ്പെടുത്തിയാണ്‌ പ്രധാനമായി എട്ടില്ലങ്ങളാണ്‌ തീയ്യർ‌ക്കുള്ളത്.
നാലു കഴകങ്ങളും‌ പതിനാറ് നാല്‌പാടുകളും‌ ഇരുന്നൂറ്റിയമ്പത്താറു തറവാടുകളും‌ചേർ‌ന്നാൽ‌ ഒരു തൃക്കൂട്ടമായി.
ഇതിന്റെ നേതൃത്വം അന്തിത്തിരിയൻ‌മാരും‌ അച്ചൻമാരും‌ സമ്മേളിക്കുന്ന സ്ഥലത്തിനു കൊട്ടിൽ‌ എന്നണുപറയുക.
ശാലിയർ‌ക്ക് തളിപ്പറമ്പിലെ പട്ടുവം‌ മുതൽ‌ പനമ്പൂർ‌ വരെ നിരവധി കഴകങ്ങളുണ്ട്‌.
ഇവരുടെ കഴകത്തെ നഗരമെന്നാണു വിളിക്കുക.
കീഴൂരാണ്‌ ഈ കഴകങ്ങളുടെ ആസ്ഥാനം‌.
വാണിയർ‌ക്കു പ്രധാനം‌ മുച്ചിലോട്ടു കാവുകളാണ്‌.
ഇവർ‌ക്ക് പതിനാലു കഴകങ്ങളുണ്ട്.
കഴകത്തെ കിരിയമെന്നാണ്‌ ആശാരിമാർ‌ വിളിക്കുന്നത്.
ധീവരന്‌ കുറുമ്പാക്ഷേത്രവും‌ മുകയർ‌ക്കും‌ കുശവർ‌ക്കും ഭഗവതീക്ഷേത്രങ്ങളും‌ നായർ‌ക്ക്‌ തറവാടുകളും‌ പ്രധാനമാണ്‌.
പുലയർ‌ക്ക്‌ നാലു കഴകങ്ങളുണ്ട്‌.
രാമന്തളി ക്കഴകമാണിതിൽ‌ പ്രധാനം‌.
സാമുഹിക പ്രസക്തി
ദൈനംദിന ജീവിതത്തെ ക്രമപ്പെടുത്തുന്നതിനും‌ നിയന്ത്രിക്കുന്നതിനുമായി രൂപം‌കൊണ്ട താനങ്ങളും‌ കഴകങ്ങളും‌ മുച്ചിലോട്ടുകളും‌ പിന്നീട്‌ അരാധനാകേന്ദ്രങ്ങളായിമാറുകയായിരുന്നു.
സമുദായത്തിനകത്തെ ഭരണക്രമീകരണവും‌ അനുഷ്‌ഠാനങ്ങളും‌ ചടങ്ങുകളുമൊക്കെയായി അം‌ഗങ്ങൾ‌കിടയിൽ‌ ശക്തമായ സ്വാധീനം‌ചെലുത്തിപ്പോന്നവയായിരുന്നു ഇത്തരം‌ പ്രസ്ഥാനങ്ങൾ‌.
എന്നാൽ‌ പിന്നീട്‌ രാഷ്‌ട്രീയ പ്രസ്ഥാനങ്ങളും‌ ജാതി സംഘടനകളും‌ നിയമവ്യവസ്ഥയും‌ പൊലീസും‌ കോടതിയുമൊക്കെ വളർ‌ന്നുവന്നതോടുകൂടെ സമുദായാം‌ഗത്തിനുമേലുള്ള കഴകത്തിന്റെ അധികാരനിയന്ത്രണങ്ങൾ‌ കുറഞ്ഞുവന്നു.
എന്നാലിപ്പോളും നമ്മുടെ സാമൂഹ്യജീവിതത്തിന്റേയും‌ പാരമ്പര്യത്തിന്റേയും‌ അടയാളങ്ങളായി കഴകങ്ങൾ‌ നിലനിൽ‌ക്കുന്നു.
ചിത്രശാല പരിദേവതയുടെ വെളിച്ചപ്പാടച്ഛൻ‌മാർ‌ വയനാട്ടുകുലവന്റെ വെളിച്ചപ്പാട്‌.
കൈയിലുള്ള ആയുധം‌ കന്നക്കത്തി എന്നറിയപ്പെടുന്നു.
തീയ്യത്തറവാടിനോടുചേർ‌ന്നു കാണപ്പെടുന്ന വയനാട്ടുകുലവന്റെ താനം‌ അധികാരചിഹ്നമായ ഉറുമാൽ‌ധരിച്ച തീയ്യ സമുദായ കൂട്ടായ്‌ക്കാരൻ‌ - ഇവർക്കു മേലുടുപ്പ്‌ ധരിക്കാൻ‌പാടില്ല.
അവലം‌ബം‌
കാസർ‌കോട്‌ ചരിത്രവും‌ സമൂഹവും‌ -  കാസർ‌ഗോഡ് ജില്ലാ പഞ്ചായത്തു പ്രസിദ്ധീകരണം‌ 1 2 3 4 5 6 7
കളർ കോഡിങ്ങ് ഇംഗ്ലീഷ് വിലാസം https://ml.wikipedia.org/wiki/Electronic_color_code
വിവിധതരം ഇലക്ട്രോണിക് ഘടകഭാഗങ്ങളുടെ മൂല്യങ്ങളയോ സ്ഥാനക്രമത്തെയോ കാണിക്കുന്നതിനു വേണ്ടി നിറങ്ങൾ ഉപയോഗിക്കുന്ന രീതിയാണ്‌ കളർ കോഡിങ്ങ് എന്നറിയപ്പെടുന്നത്.
ഇത് വളരെ സാധാരണയായി ഉപയോഗിക്കുന്നത് പ്രതിരോധകങ്ങളുടെ (resistor) മൂല്യത്തെ കാണിക്കുന്നതിനു വേണ്ടിയാണ്.
ഇപ്പോൾ  ഇലക്ട്രോണിക് ഇന്റസ്ട്രീസ് അല്ലയൻസ് ഭാഗമായി തീർന്ന റേഡിയോ മാനുഫക്ചേർസ്  അസോസിയേഷൻ  എന്ന സ്ഥാപനം 1920 കളിലാണ് കളർകോഡിങ്ങ് വികസിപ്പിച്ചെടുത്തത്.
EIA-RS-279  എന്ന പേരിൽ പ്രസിദ്ധീകരിച്ച  ഈ മാനദണ്ഡം  ഇപ്പോൾ  IEC 60062 എന്ന  പേരിലാണ് അറിയപ്പെടുന്നത്.
വളരെ എളുപ്പത്തിലും കുറഞ്ഞ നിർമ്മാണ ചിലവിലും ഇതു വളരെ  ചെറിയ ഇലക്ട്രോണിക് ഘടകഭാഗങ്ങളിൽ പതിപ്പിക്കമെന്നതു ഇതിന്റെ ഒരു മേന്മയാണ് .
പ്രതിരോധകങ്ങളിലെ കളർകോഡിങ്ങ് ചെയ്യുന്ന വിധം ഒരു 100 kΩ, 5% പ്രതിരോധകം.
ഒരു കറുത്ത വർണ്ണനാട മാത്രമുള്ള 0Ω പ്രതിരോധകം.
One decade of the preferred E12 values
വർണ്ണ  നാടകളിൽ  ഒന്നാമത്തെ  നാട കാണിക്കുന്നത് പത്തിന്റെ സ്ഥാനത്തെ  അക്കത്തിന്റേയും രണ്ടാമത്തെ നാട ഒറ്റയുടെ സ്ഥാനത്തെ  അക്കത്തിന്റേയും മൂല്യങ്ങളാണ്.
ഇങ്ങനെ കിട്ടുന്ന സംഖ്യയെ മൂന്നാമത്തെ വർണ്ണനാടയുടെ മൂല്യം പത്തിന്റെ കൃത്യങ്കമായി എഴുതി കിട്ടുന്ന സംഖ്യ കൊണ്ട് ഗുണിച്ചാൽ യഥാർത്ത മൂല്യം കിട്ടും.
ഉദാഹരണത്തിന്  മഞ്ഞ, വയലറ്റ്, ചുവപ്പ്, സ്വർണ്ണ നിറം എന്നീ വർണ്ണ നാടകളാണ് ഒരു പ്രധിരോധത്തിൽ ഉള്ളത് എങ്കിൽ, മഞ്ഞയുടെ മൂല്യമായ 4 വയലറ്റിന്റെ മൂല്യമായ 7 എന്നിവ ചേർത്ത് 47 എന്നു കിട്ടുന്നു.
ഇനി ചുവപ്പിന്റെ മൂല്യമായ 2 പത്തിന്റെ കൃത്യങ്കമായി എഴുതുക അപ്പോൾ 10 2 = 100 (10 ഘാതം 2) എന്നു കിട്ടുന്നു.
ആദ്യം കിട്ടിയ 47 എന്ന സംഖ്യയെ ഈ 100 കൊണ്ട് ഗുണിക്കുക.
അപ്പോൾ 4700 ഓം അഥവാ 4.7 കിലോ ഓം എന്നു കിട്ടുന്നു.
EN 60062:2005 മാനദണ്ഡം പ്രകാരമുള്ള നിറങ്ങളും അവയുടെ മൂല്യങ്ങളും താഴെ കൊടുക്കുന്നു.
നിറം മൂല്യം വ്യതിയാനം(ടോളറൻസ്) കറുപ്പ് 0 - തവിട്ട് 1 ±1% ചുവപ്പ് 2 ±2% ഓറഞ്ച് 3 - മഞ്ഞ 4 - പച്ച 5 ±0.5% നീല 6 ±0.25% വയലറ്റ് 7 ±0.1% ചാരനിറം 8 ±0.05% വെള്ള 9 - സ്വർണ്ണനിറം - ±5% വെള്ളി നിറം - ±10% വർണ്ണരഹിതം - ±20%
കളർകോഡിങ്ങ് എളുപ്പത്തിൽ ഓർത്തിരിക്കാൻ BB ROY in Great Britain and VGW എന്നു മാത്രം ഓർത്താൽ മതി.
അതിലെ ഓരോ ക്യപ്പിറ്റൽ അക്ഷരങ്ങളും 0 മുതൽ 9 വരെയുള്ള കോഡുകളെ പ്രതിനിധീകരിക്കുന്നു.
B - black =0, B - brown=1, R - red=2, O - orange=3 Y - yellow= 4, G - green=5, B - blue= 6, V - violet=7, G - grey=8, W - white=9 ഇതും കാണുക
പ്രതിരോധകം
കള‍ർപെയിന്റ് ഇംഗ്ലീഷ് വിലാസം https://ml.wikipedia.org/wiki/KolourPaint
ഒരു കെഡിഇ .
സ്വതന്ത്ര ഓപ്പൺ സോഴ്സ് റാസ്റ്റർ ഗ്രാഫിക്സ് എഡിറ്റർ ആണ് കളർപെയിന്റ്.
ഇത് മൈക്രോസോഫ്റ്റ് പെയിന്റിന് സമാനമാണ്, എന്നാൽ സുതാര്യതയ്ക്കുള്ള പിന്തുണ, കളർ ബാലൻസ്, ഇമേജ് റൊട്ടേഷൻ എന്നിവ പോലുള്ള ചില അധിക സവിശേഷതകൾ ഉണ്ട്.
ശരാശരി ഉപയോക്താവിനെ ലക്ഷ്യം വച്ചുള്ള, ലളിതമായി ഒരു സോഫ്റ്റ്‍വെയറാണിത്.
താഴെപ്പറയുന്നതുപോലുള്ള ജോലികൾക്കാണ് കളർ പെയിന്റ് രൂപകൽപ്പന ചെയ്തിരിക്കുന്നത്: പെയിന്റിംഗ്: ഡ്രോയിംഗ്, "ഫിംഗർ പെയിന്റിംഗ്" ഇമേജ്എഡിറ്റിംഗ്: സ്ക്രീൻഷോട്ടുകളും ഫോട്ടോകളും എഡിറ്റുചെയ്യുന്നു; ഇഫക്റ്റുകൾ പ്രയോഗിക്കുന്നു ഐക്കൺ എഡിറ്റിംഗ്: സുതാര്യതയോടെ ക്ലിപ്പാർട്ടും ലോഗോകളും വരയ്ക്കുന്നു
വിൻ‌ഡോസ് സംരംഭത്തിലെ കെ‌ഡി‌ഇയുടെ ഭാഗമായി മൈക്രോസോഫ്റ്റ് വിൻ‌ഡോസിലേക്കും മാക്ഒഎസ് ലേക്കും കൊളോർ‌പെയിന്റിന് ഒരു പോർട്ട് ഉണ്ട്.
ഇതും കാണുക റാസ്റ്റർ ഗ്രാഫിക്സ് എഡിറ്റർ താരതമ്യം വിൻഡോസ് പെയിന്റ് പരാമർശങ്ങൾ
കഴകം (വിവക്ഷകൾ)
കഴകം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കഴകം - വടക്കേ മലബാറിലെ ചില സമുദായങ്ങളുടെ ഭരണസിരാകേന്ദ്രവും ആരാധനാലയവും കഴകം (ചലച്ചിത്രം) - എം.പി. സുകുമാരൻ നായർ സംവിധാനം ചെയ്ത മലയാളചലച്ചിത്രം.
കഴകം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kazhakam_(film)
എം.പി. സുകുമാരൻ നായർ സം‌വിധാനം നിർ‌വ്വഹിച്ച് 1995-ൽ പുറത്തിറങ്ങിയ ഒരു മലയാളചലച്ചിത്രമാണ്‌ കഴകം .
കഥാകൃത്ത് എം.സുകുമാരന്റെ തിത്തുണ്ണി എന്ന കഥയെ ആസ്പദിച്ചുള്ളതാണ് ഈ ചിത്രം.
ചിത്രത്തിന്റെ തിരക്കഥ നിർ‌വ്വഹിച്ചിരിക്കുന്നത് എം.പി. സുകുമാരൻ നായർ തന്നെയാണ്‌.
നെടുമുടി വേണു, ഉർ‌വ്വശി എന്നിവർ പ്രധാന വേഷങ്ങളിലഭിനയിക്കുന്ന ഈ ചിത്രത്തിനു 1995-ലെ മികച്ച ചിത്രത്തിനുള്ള കേരള ഗവൺ‌മെന്റിന്റെ പുരസ്കാരം നേടിയിട്ടുണ്ട് .
അവലംബം ↑ മാധ്യമം ആഴ്ചപ്പതിപ്പ്-എം.
സുകുമാരനുമായി ജെ.ആർ. പ്രസാദ് നടത്തിയ അഭിമുഖം-"തനിയെ ഈ വഴി..."
↑ {{ cite web }} : Cite has empty unknown parameters: | accessyear= , | month= , | accessmonthday= , and | coauthors= ( help )
കളർ സാർജന്റ്‌ ഇംഗ്ലീഷ് വിലാസം https://ml.wikipedia.org/wiki/Athyma_nefte
ഒരു രോമപാദ ചിത്രശലഭമാണ് കളർ സാർജന്റ്‌  ‌ ( ഇംഗ്ലീഷ് : Colour Sergeant ).
Athyma nefte inara എന്ന ശാസ്ത്രീയ നാമത്തിൽ അറിയപ്പെടുന്നു.
ആസാം , ആന്ധ്രാപ്രദേശ്‌ , എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
Glochidion velutinum and G. zelanicum ചെടിയാണ് ഇതിന്റെ ലാർവാ ഭക്ഷ്യ സസ്യം.
അവലംബം പുറം കണ്ണികൾ Athyma nefte എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കളർഒഎസ് ഇംഗ്ലീഷ് വിലാസം https://ml.wikipedia.org/wiki/ColorOS
ചൈനയിലെ ഗുവാങ്‌ഡോങ്ങിലെ ഒപിപിഒ ഇലക്ട്രോണിക്സ് ( ഓപ്പോ ) സൃഷ്ടിച്ച ഒരു ഓപ്പറേറ്റിംഗ് സിസ്റ്റമാണ് കളർഒഎസ് .
ഗൂഗിളിന്റെ ഓപ്പറേറ്റിംഗ് സിസ്റ്റം ആൻഡ്രോയിഡിനെ അടിസ്ഥാനമാക്കിയാണ് ഇതിന്റെ നിർമ്മാണം.
ColorOS 7 പുതിയ സവിശേഷതകൾ: ബഹിരാകാശത്ത് നിന്ന് പ്രചോദനം ഉൾക്കൊണ്ട UI ഇരുണ്ട മോഡ് നൽകുന്നു.
Oppo / Realme ഗെയിം‌സ്പേസ് വഭ്യമാക്കുന്നു.
ഹേടാപ്പ് അക്കൗണ്ട് നൽകുന്നു ക്ലൗഡ് സേവനം ലഭ്യമാക്കുന്നു.
മാഗസിൻ ലോക്ക് സ്ക്രീൻ നേത്ര സംരക്ഷണ സൗകര്യം.
യാന്ത്രിക ഫ്ലോ തിരുത്തൽ പ്രവർത്തനം നൽകുന്നു ഫ്ലാഷ്‌ലൈറ്റ് കുറുക്കുവഴിയിൽ ഓഫുചെയ്യുന്നു ഇൻ-ഡിസ്പ്ലേ ഫിംഗർപ്രിന്റ് പ്രത്യേക ഇഫക്റ്റുകൾ സ്‌ക്രീൻ ഫിംഗർപ്രിന്റ് വഴി അൺലോക്കുചെയ്യുന്നു കാമറ - വാട്ടർമാർക്ക് ഇരട്ട കാർഡ് നെറ്റ്‌വർക്ക് സ്വിച്ചിംഗ് കുറുക്കുവഴികൾ.
വോയ്‌സ് ചേഞ്ചർ ഫംഗ്ഷനോടുകൂടിയ ഗെയിം ബ്ലൂടൂത്ത് ഹെഡ്‌സെറ്റ് ട്യൂണിംഗ് ശബ്‌ദം നൽകുന്നു.
സ്‌ക്രീൻ റെക്കോർഡിംഗ്.
ColorOS റിലീസുകളുടെ പട്ടിക: ColorOS 7.0,  2019 നവംബർ 20 ന് പുറത്തിറങ്ങിയ Android 10 നെ അടിസ്ഥാനമാക്കി Android 10 അടിസ്ഥാനമാക്കിയുള്ള ColorOS 6.7 Android 9 പൈയെ അടിസ്ഥാനമാക്കിയുള്ള ColorOS 6.0.1 കളർ‌ഒ‌എസ് 6.0 - Android 9 പൈയെ അടിസ്ഥാനമാക്കി ColorOS 5.2.1 - Android Oreo അടിസ്ഥാനമാക്കി ColorOS 5.2 - Android Oreo അടിസ്ഥാനമാക്കി ColorOS 5.1 - Android Oreo അടിസ്ഥാനമാക്കി ColorOS 5.0 - Android Oreo അടിസ്ഥാനമാക്കി ColorOS 3.2 - Android Nougat അടിസ്ഥാനമാക്കി ColorOS 3.1 - Android Nougat അടിസ്ഥാനമാക്കി കളർ ഒ.എസ് 3.0, മാർച്ച് 17, 2016 ( 2016-03-17 ) പുറത്തിറങ്ങി     - Android 5.1 Lollipop അടിസ്ഥാനമാക്കി ColorOS 2.1.0i - Android 5.0 Lollipop അടിസ്ഥാനമാക്കി ColorOS 2.1 - Android 5.0 Lollipop അടിസ്ഥാനമാക്കി ColorOS 2.0 - Android കിറ്റ്കാറ്റിനെ അടിസ്ഥാനമാക്കി കളർ‌ഒ‌എസ് 1.0, സെപ്റ്റംബർ 23, 2013 ( 2013-09-23 ) അവലംബം
കണ്ണനല്ലൂർ
കേരളത്തിലെ കൊല്ലം ജില്ലയിലെ തൃക്കോവിൽവട്ടം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് കണ്ണനല്ലൂർ .
ഈ ഗ്രാമത്തിൽ വ്യാകുലമാതാവിന്റെ നാമത്തിലുള്ള ഒരു പുരാതന ലത്തീൻ (റോമൻ കത്തോലിക്കാ) പള്ളിയുണ്ട്.
ഇവിടത്തെ പാദുകാവൽ തിരുനാൾ തുലാം മാസത്തിലെ ആദ്യ ഞായറാഴ്ച നടക്കുന്നു.
ശനിയാഴ്ച വൈകിട്ട് വെസ്പരക്ക് ശേഷം നടക്കുന്ന പ്രദക്ഷിണം ശ്രദ്ധേയമാണ്.
കൊല്ലം ലോക്‌സഭാ മണ്ഡലത്തിലെ കുണ്ടറ നിയമസഭാ മണ്ഡലത്തിന്റെ ഭാഗമാണ് കണ്ണനല്ലൂർ.
ശ്രീ. പി.സി.വിഷ്ണുനാഥാണ് നിലവിൽ കുണ്ടറ എംഎൽഎ.
കൊല്ലം പാർലമെന്റ് അംഗമാണ് എൻ കെ പ്രേമചന്ദ്രൻ .
CPM , INC , RSP , SDPI , BJP തുടങ്ങിയവയാണ് ഇവിടത്തെ പ്രധാന രാഷ്ട്രീയ പാർട്ടികൾ.
തൃക്കോവിൽവട്ടം പഞ്ചായത്തിലെ ഒരു ചെറിയ ഗ്രാമമാണ് കണ്ണനല്ലൂർ.
കൊല്ലം നഗരത്തിൽ നിന്ന് 13 കി.
മീ അകലെയായാണ് കണ്ണനല്ലൂർ സ്ഥിതിചെയ്യുന്നത്.
മുഖത്തലയിൽ നിന്നും 2 കിലോമീറ്ററും തിരുവനന്തപുരത്ത് നിന്ന് 62 കിലോമീറ്ററും അകലെയാണ് കണ്ണനല്ലൂർ.
മൈലക്കാട്, നെടുമ്പന, കൊട്ടിയം , പാലത്തറ, ആദിച്ചനല്ലൂർ തുടങ്ങിയ സ്ഥലങ്ങളെ കണ്ണനല്ലൂർ ബന്ധിപ്പിക്കുന്നു.
കണ്ണനല്ലൂരിന്റെ മാതൃഭാഷ മലയാളമാണ് .
ഫലകം:Central Travancore
കണ്ണന്തോടത്ത് ജനാർദ്ദനൻ നായർ ഇംഗ്ലീഷ് വിലാസം https://ml.wikipedia.org/wiki/Kannanthodath_janardhanan_Nair
തിരുവിതാംകൂറിലെ ട്രേഡ് യൂണിയൻ പ്രസ്ഥാനത്തിന്റെ തുടക്കക്കാരിൽ പ്രമുഖനാണ് കണ്ണന്തോടത്ത് ജനാർദ്ദനൻ നായർ (1937 - 16 മാർച്ച് 1946) .
സ്വാതന്ത്യ സമര സേനാനിയും ശ്രീമൂലം അസംബ്ലി മെംമ്പറുമായിരുന്നു .
എറണാകുളം ജില്ലയിൽ ഇടപ്പള്ളിക്കടുത്ത് കണ്ണന്തോട്ട് തറവാട്ടിൽ ജനിച്ചു.
അച്ഛൻ പ്രാക്കുളം രാമൻ പിള്ള നിയമസഭയിൽ ഒഫിഷ്യൽ മെംബറായിരുന്നു.
സ്റ്റേറ്റ് കോൺഗ്രസ് അനുഭാവിയായി രാഷ്ട്രീയത്തിലെത്തി.
ഇടപ്പള്ളിയിൽ പറവൂർ നിയോജക മണ്ഡലത്തിൽ തെരഞ്ഞെടുപ്പിൽ മത്സരിച്ചെങ്കിലും പരാജയപ്പെട്ടു.
പിന്നീട് കരുനാഗപ്പള്ളി - കാർത്തികപ്പള്ളി ഡബിൾ നിയോജക മണ്ഡലത്തിൽ നിന്ന് ശ്രീമൂലം അസംബ്ലിയിലേക്ക് എതിരില്ലാതെ തെരഞ്ഞെടുക്കപ്പെട്ടു.
1939 മുതൽ 1944 വരെ മെംബറായി പ്രവർത്തിച്ചു.
സി.പി. രാമസ്വാമി അയ്യരുടെ ദുർഭരണത്തിനെതിരെ അസംബ്ലിയിലും വെളിയിലും നടന്ന പോരാട്ടങ്ങൾക്ക് നേതൃത്വം നൽകി.
സി.പി. രാജ്യദ്രോഹ കുറ്റം ചുമത്തി ആരുവാമൊഴി സെൻട്രൽ ജയിലിൽ അടച്ചു.
11 മാസം ജയി‌ൽ ശിക്ഷ അനുഭവിച്ചു.
പുറത്തിറങ്ങി നിരവധി തൊഴിൽ സമരങ്ങൾക്ക് നേതൃത്വം നൽകി.
സുഭാഷ് ചന്ദ്ര ബോസിന്റെ സഹോദരൻ ശരത്ചന്ദ്ര ബോസിനെക്കണ്ട് സംസാരിക്കാൻ കൽക്കത്തയിലേക്കു പോയ അദ്ദേഹം അവിടെ വച്ച് വസൂരി രോഗ ബാധയാൽ മുപ്പത്തിയാറാം വയസ്സിൽ മരണമടഞ്ഞു.
അവലംബം ↑ {{ cite journal }} : Cite journal requires | journal= ( help ) ↑ {{cite book|first1=ജാനകി നായർ|title= {{ cite book }} : | access-date= requires | url= ( help ) ; | first1= missing | last1= ( help )
കണ്ണപുരം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kannapuram_Gramapanchayath കണ്ണപുരം ഗ്രാമപഞ്ചായത്ത് കണ്ണപുരം ഗ്രാമപഞ്ചായത്ത് 11°58′47″N 75°18′47″E ﻿ / ﻿ 11.9797985°N 75.3130817°E ﻿ / 11.9797985; 75.3130817 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം കല്ല്യാശ്ശേരി ലോകസഭാ മണ്ഡലം കാസർഗോഡ് ഭരണസ്ഥാപനങ്ങൾ പ്രസിഡന്റ് കെ വി രാമകൃഷ്ണൻ വൈസ് പ്രസിഡന്റ് സെക്രട്ടറി വിസ്തീർണ്ണം 14.39 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 18568 ജനസാന്ദ്രത 1262/ ച.
മീ കോഡുകൾ • തപാൽ • ടെലിഫോൺ 670301 +0497 സമയമേഖല UTC +5:30 പ്രധാന ആകർഷണങ്ങൾ
കണ്ണൂർ ജില്ലയിലെ കണ്ണൂർ താലൂക്കിലെ കല്ല്യാശ്ശേരി ബ്ളോക്ക് പരിധിയിൽ  ഉൾപ്പെടുന്ന ഒരു ഗ്രാമപഞ്ചായത്താണ് കണ്ണപുരം ഗ്രാമപഞ്ചായത്ത് .
കണ്ണപുരം വില്ലേജുപരിധിയിൽ ഉൾപ്പെടുന്ന ഗ്രാമപഞ്ചായത്തായ കണ്ണപുരത്തിനു 14.39 ചതുരശ്രകിലോമീറ്റർ വിസ്തീർണ്ണമുണ്ട്.
ഈ പഞ്ചായത്തിന്റെ അതിരുകൾ വടക്ക് ചെറുകുന്ന് , പട്ടുവം പഞ്ചായത്തുകൾ, കിഴക്ക് പട്ടുവം , കല്ല്യാശ്ശേരി പഞ്ചായത്തുകൾ, തളിപ്പറമ്പ് നഗരസഭ , തെക്ക് കല്ല്യാശ്ശേരി , മാട്ടൂൽ പഞ്ചായത്തുകൾ, പടിഞ്ഞാറ് മാട്ടൂൽ ‍, ചെറുകുന്ന്പഞ്ചായത്തുകൾ എന്നിവയാണ്.
പഴയ മദിരാശി സംസ്ഥാനത്തിലെ മലബാർ ജില്ലയിലെ ചിറക്കൽ താലൂക്കിൽ ഉൾപ്പെട്ടിരുന്ന ഭൂപ്രദേശമായിരുന്നു കണ്ണപുരം.
1950-ലെ മദ്രാസ് വില്ലേജ് പഞ്ചായത്ത് ആക്ട് പ്രകാരം 1954-ലോടു കൂടി കണ്ണപുരം പഞ്ചായത്ത് രൂപീകൃതമായി.
വാർഡുകൾ അമ്പലപ്പുറം കണ്ണപുരം ടൌൺ കണ്ണപുരം സെൻട്രൽ ചുണ്ട വയൽ ചുണ്ട കയറ്റീൽ കീഴറ ചെമ്മരവയൽ മൊട്ടമ്മൽ തൃക്കോത്ത് കണ്ണപുരം സൌത്ത് ഇടക്കെപ്പുറം കിഴക്ക് ഇടക്കെപ്പുറം തെക്ക് അയ്യോത്ത് ഇതും കാണുക കണ്ണപുരം കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കണ്ണപുരം  ഗ്രാമപഞ്ചായത്ത് Archived 2015-04-05 at the Wayback Machine .
അവലംബം ↑ http://www.ceokerala.com/hpc_map/KASARAGOD.jpg ↑
കണ്ണടക്കുരങ്ങ് ഇംഗ്ലീഷ് വിലാസം https://ml.wikipedia.org/wiki/Spectacled_Langur
ഇലകൾ തിന്നു ജീവിക്കുന്ന ഒരിനം കുരങ്ങനാണ് കണ്ണടക്കുരങ്ങ് (Spectacled Monkey) അഥവാ ഇലതീനികുരങ്ങ് ( ആംഗലേയം: Phayre's Leaf Monkey ശാസ്ത്രീയനാമം: Trachypithecus phayei ).
കണ്ണിനു ചുറ്റുമായി വെളുത്തപാടുള്ളതിനാലാണ് ഇവ ഈ പേരിൽ അറിയപ്പെടുന്നത്.
ബംഗ്ലാദേശിനോടു ചേർന്ന് കിടക്കുന്ന വടക്കു കിഴക്കൻ സംസ്ഥാനങ്ങളിൽ ഇവയെ കാണാം.
കൈകാലുകൾക്ക് കറുപ്പ് നിറവും അടിവശത്തിന് ഇളംനിറവുമാണ്.
ഇവയുടെ പിത്താശയത്തിലെ കല്ലിന് ഔഷധഗുണമെന്ന വിശ്വാസത്താൽ വൻ‌തോതിൽ കണ്ണാടികുരങ്ങന്മാർ വേട്ടയാടപ്പെടുന്നു.
മിസോ, ലുഷാ എന്നീ ഗോത്ര വർഗ്ഗക്കാർ പരമ്പരാഗതമായി ഇതിൽ ഏർപ്പെട്ടിരിക്കുന്നു.
ഇക്കാരണത്താൽ ഇവയ്ക്ക് വംശനാശഭീഷണി കടുത്തതാണ്.
ത്രിപുരയിലെ സംസ്ഥാനമൃഗമായ ഇവയെ സെപാഹിജാല (Sepahijala) വന്യജീവി സങ്കേതത്തിൽ സം‌രക്ഷിക്കപ്പെട്ടിരിക്കുന്നു.
അധികം ശബ്ദമുണ്ടാക്കാത്ത ഇനം കുരങ്ങൻ എന്ന പ്രത്യേകതയും ഇവയ്ക്കുണ്ട്.
http://www.ecologyasia.com/verts/mammals/spectacled_leaf-monkey.htm Archived 2010-09-22 at the Wayback Machine .
കണ്ണദാസൻ ഇംഗ്ലീഷ് വിലാസം https://ml.wikipedia.org/wiki/Kannadasan ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
പ്രശസ്തനായ തമിഴ് കവിയും ഗാനരചയിതാവുമായിരുന്നു കണ്ണദാസൻ ( തമിഴ് : கண்ணதாசன் ).
പൊതുവെ അദ്ദേഹം അറിയപ്പെട്ടിരുന്നത് തന്നെ- കവിയരസ് എന്നായിരുന്നു.
കവിയരസ് എന്നാൽ കവികളിലെ രാജാവ് എന്നർത്ഥം.
ആയിരത്തോളം തമിഴ് സിനിമാഗാനങ്ങൾ ഇദ്ദേഹം രചിച്ചിട്ടുണ്ട്.
1980-ൽ ചേരമാൻ കാതലി എന്ന വിവർത്തിത കഥയ്ക്ക് സാഹിത്യ അക്കാദമി അവാർഡും കിട്ടി.
1927-ൽ ജനിച്ച ഇദ്ദേഹത്തിന്റെ ശരിയായ പേര് 'മുത്തയ്യ' എന്നായിരുന്നു.
എന്നാൽ, 1981 ഒക്ടോബർ 16-ന് അദ്ദേഹം ഇഹലോകവാസം വെടിഞ്ഞപ്പോൾ ലോകം അദ്ദേഹത്തെ കണ്ണദാസൻ എന്ന പേരിൽ മാത്രം ഓർത്തു.
കണ്ണദാസൻ 109 -ലധികം പുസ്തകങ്ങൾ പ്രസിദ്ധീകരിച്ചിട്ടുണ്ട്.
അതിൽ 21 നോവലുകൾ, 'അർത്ഥമുള്ള ഹിന്ദു മതം' എന്ന പത്ത് വാല്യമുള്ള ലേഖന സംഹിത എന്നിവയുണ്ട്.
1944 -നും 1981-നുമിടക്ക് കണ്ണദാസന്റെ 4000-ത്തോളം കവിതകളും 5000-ത്തോളം ചലച്ചിത്ര ഗാനങ്ങളും പുറത്തു വന്നിട്ടുണ്ട്.
അദ്ദേഹത്തിന് എട്ടാം ക്ലാസ്സ് വിദ്യാഭ്യാസം മാത്രമേ ഉണ്ടായിരുന്നുള്ളൂ.
കണ്ണദാസന്റെ നിരീക്ഷണ പാടവം, സാഹസികത എന്നിവ എടുത്തു പറയേണ്ട ഒന്നാണ്.
ഒതുങ്ങിക്കൂടിയ ഒരു ജീവിതമായിരുന്നില്ല കണ്ണദാസന്റേത്.
തമിഴ്‌നാട്ടിൽ കിട്ടാവുന്ന എല്ലാ കാര്യങ്ങളിലും അദ്ദേഹം ഇടപെട്ടിട്ടുണ്ട്.
മദ്യം, മദിരാക്ഷി, മയക്ക് മരുന്നുകൾ, ചൂതാട്ടം, രാഷ്ട്രീയം, നിരീശ്വരവാദം, ഈശ്വരവാദം തുടങ്ങിയവയെല്ലാം തന്നെ അദ്ദേഹം പരീക്ഷിച്ചു.
എല്ലാം അനുഭവിച്ച് കഴിഞ്ഞ്, സ്വന്തം അനുഭവങ്ങൾ വച്ച് ഒരു പുസ്തകം എഴുതിയുണ്ടാക്കി.
അതിൽ സ്വയം പരിഹസിക്കുന്ന വരികളായിരുന്നു അധികവും.
‘സർക്കാസം’ കണ്ണദാസന്റെ പ്രത്യേകത ആയിരുന്നു.
ആ പുസ്തകം തമിഴ്‌നാട്ടിലെ വിദ്യാർത്ഥികൾ, അഭ്യസ്തവിദ്യർ, കുടുംബിനികൾ, കർഷകർ, കൂലിത്തൊഴിലാളികൾ, വരേണ്യവർഗ്ഗം തുടങ്ങി എല്ലാ തലത്തിലുമുള്ള ആളുകളെ സ്വാധീനിച്ചിരുന്നു എന്നു തന്നെ പറയാം.
യുവാവായ മുത്തയ്യ, ദ്രാവിഡ നിരീശ്വരവാദ സംഘടനകളുടെ വക്താവായിരുന്നു.
പക്ഷേ എന്തിലും വലുത് സ്വന്തം മാതൃഭാഷയോടുള്ള സ്നേഹവും, സാഹിത്യത്തിനോടുള്ള അഭിവാഞ്ഛയുമായതിനാൽ കിട്ടുന്ന പുസ്തകങ്ങളൊക്കെ കണ്ണദാസൻ വായിക്കാറുണ്ടായിരുന്നു.
ഒരിക്കൽ ‘തിരുപ്പാവൈ’ എന്ന പുസ്തകം വായിക്കാൻ ഇടയായ മുത്തയ്യ, ഹിന്ദുത്വത്തിൽ ആകാംക്ഷ ഉടലെടുക്കുകയും, തിരുപ്പാവൈ, ഹിന്ദുത്വം എന്നിവയിലെ രഹസ്യങ്ങൾ തേടി ഇറങ്ങുകയും ചെയ്തു.
തിരുപ്പാവൈ എന്ന കവിത, ആണ്ടാൾ (ലക്ഷ്മി ദേവി), കൃഷ്ണനെക്കുറിച്ച് എഴുതിയതാണ് എന്ന് വിശ്വസിക്കപ്പെടുന്നു.
ഇങ്ങനെയൊക്കെ ഉള്ള രഹസ്യങ്ങൾ തേടിയിറങ്ങിയ മുത്തയ്യ തികഞ്ഞൊ രു ഈശ്വര വിശ്വാസിയായി മാറി സ്വയം ശ്രീ കൃഷ്ണന്റെ ദാസനായി, അങ്ങനെ കണ്ണദാസനായി.
അതിന് ശേഷം ഹിന്ദുത്വത്തിന്റെ സ്വത്വം അറിയാൻ ശ്രമിച്ച കണ്ണദാസൻ തന്റെ അറിവുകൾ ലേഖനങ്ങളായി പ്രസിദ്ധീകരിച്ചതാണ്  ‘അർത്ഥമുള്ള ഹിന്ദുമതം’.
കണ്ണപുരം ഇംഗ്ലീഷ് വിലാസം https://ml.wikipedia.org/wiki/Kannapuram
11°58′0″N 75°19′0″E ﻿ / ﻿ 11.96667°N 75.31667°E ﻿ / 11.96667; 75.31667 കേരളത്തിൽ കണ്ണൂർ ജില്ലയിലെ ഒരു ചെറിയ പട്ടണമാണ് കണ്ണപുരം .
പാപ്പിനിശ്ശേരി - പിലാത്തറ കെഎസ്ടിപി റോഡിൽ പാപ്പിനിശ്ശേരിക്കും പഴയങ്ങാടിക്കും മധ്യേയാണ് ഈ പട്ടണം സ്ഥിതി ചെയ്യുന്നത്.
പേരിനു പിന്നിൽ Kannapuram
കണ്ണന്റെ പുരമായതിനാലാണ് കണ്ണപുരം എന്ന പേരുണ്ടായതെന്നും, അതല്ല, തൃക്കോത്ത് ഗുഹയിൽ കണ്വമഹർഷി തപസ്സ് ചെയ്തിരുന്നതിനാൽ കണ്വന്റെ പുരം ആണ് കണ്ണപുരമായി പരിണമിച്ചതെന്നും അഭിപ്രായവുമുണ്ട്.
കണ്ണപുരം പഞ്ചായത്തിന്റെ കിഴക്ക് ‌നിന്നും പടിഞ്ഞാറ്  ഭാഗത്തേക്ക്‌ ചരിഞ്ഞുകിട‌ക്കുന്ന പ്രദേശമാണ്.
പഞ്ചായത്തിന്റെ  പടിഞ്ഞാറെ അതിരിലൂടെ ഒഴുകുന്ന തെക്കുമ്പാട്‌ പുഴയുടെ തീരപ്രദേശങ്ങൾ വിശാലമായ നെൽ‌വയലുകളാണ്,  കുറച്ച്ചു ഭാഗം ചതുപ്പുനിലങ്ങളുമാണ്.
പഞ്ചായത്തിന്റെ വടക്ക്‌കിഴക്കെ അതിരിലൂടെ പോകുന്ന കുറ്റിക്കോൽ പുഴയുടെ തീര പ്രദേശങ്ങളും ചതുപ്പുനിലങ്ങളൂള്ള കൈപ്പാട്‌ പ്രദേശങ്ങളാണ്.
കിഴക്കുഭാഗം കുന്നിൻ ദേശങ്ങളാണ്.
കീഴറ , ചുണ്ട, മൊട്ടമ്മൽ എന്നീ ഭാഗങ്ങൾ ചെരിവു പ്രദേശങ്ങളാണ്.
ഭൂപ്രകൃതി അനുസരിച്ചു കണ്ണപുരം പഞ്ചായത്തിനെ നാലായി തരം തിരിക്കാം.
കുന്നിന്മണ്ട (3.31%),  ചെരിവു പ്രദേശം (27.02%), താഴ്‌വര (47.86‌%), ചതൂപ്പുനിലം (21.81%).
കീഴറ, ചുണ്ട, മൊട്ടമ്മൽ എന്നിവിടങ്ങളിലാണ്  കുന്നിന്മണ്ടകളുള്ളത്.
ഇവിടങ്ങളിലെ പ്രധാന കൃഷി കശുവണ്ടിയാണ്.
ചുണ്ട, മോട്ടമ്മൽ‍, ചെമ്മരവയൽക്കര, കീഴറ ഭാഗങ്ങൾ ചെരിവുള്ള പ്രദേശങ്ങളാണ്.
തെങ്ങ്‌, കമുങ്ങ്‌, മാവ്‌, പ്ലാവ്‌ എന്നിവ പ്രധാനമായും കണ്ടു വരുന്നു.
ചെമ്മരവയൽ‍, കീഴറ വയൽ‍, ഇടക്കേപ്പുറം, അയ്യോത്ത് ‌വയൽ എന്നീ ഭാഗങ്ങൾ പ്രധാന താഴ്‌വരകളാണു.
ചെമ്മരവയൽ‍, പുഞ്ചവയൽ ,  അയ്യൊത്ത്‌ വയൽ, കീഴറ വയൽ‍ എന്നിവയാണ് പ്രധാന പാടശേഖരങ്ങൾ.
തെക്കുമ്പാട്‌പുഴയുടെ തീരങ്ങളിലും കുറ്റിക്കോൽ പുഴയുടെ തീരങ്ങളിലുള്ള കയറ്റീൽ മുതൽ വള്ളുവൻ കടവു വരെ ചതുപ്പുനിലം വ്യാപിച്ചു കിടക്കുന്നു.
ഇവിടങ്ങളിൽ കൈപ്പാട് കൃഷി നടത്തി വരുന്നുണ്ട്.
1933-ൽ മൊട്ടമ്മൽ ദേശപ്രിയ വായനശാലയും, 1937-ൽ ഇടക്കേപ്പുറം വടക്ക് ദേശീയ യുവജനസംഘം വായനശാലയും, 1940-ന് മുൻപായി കണ്ണപുരത്ത് ഗ്രാമക്ഷേമ പൊതുജന വായനശാലയും സ്ഥാപിതമായിരുന്നു.
തുടർന്ന് 1947-ൽ ചുണ്ടയിൽ നേതാജി വായനശാലയും, 1954-ൽ കീഴറ വിജ്ഞാനപോഷിണി ഗ്രന്ഥശാലയും,  ഇടക്കേപ്പുറം തെക്ക് നവോദയ വായനശാലയും സ്ഥാപിക്കപ്പെട്ടു.
വയോജനവിദ്യാഭ്യാസം, സാക്ഷരതാപ്രവർത്തനം തുടങ്ങിയവയ്ക്ക് മുൻ‌തൂക്കം നൽകി കൊണ്ടായിരുന്നു ഇവയുടെ പ്രവർത്തനം.
.1947 കാലത്ത് ചെറുകുന്ന്-കണ്ണപുരം പുരോഗമന കലാസമിതിയുടെ സ്ഥാപിക്കലോടുകൂടിയാണ് സംഘടിതമായ കലാസാംസ്ക്കാരിക പ്രവർത്തനങ്ങൾ പഞ്ചായത്തിലുണ്ടാവുന്നത്.
1940-കളുടെ തുടക്കത്തിൽ ഇടക്കേപ്പുറത്തെ ചാത്തുക്കുട്ടി ആശാന്റെ നേതൃത്വത്തിൽ പുരാണ നാടകസംഘം രൂപീകരിക്കുകയും ദേവയാനീചരിതം പോലുള്ള പ്രസിദ്ധകഥകൾ വിവിധ വേദികളിൽ അവതരിപ്പിക്കുകയുമുണ്ടായി.
അതിലെ കഥാപാത്രങ്ങളുടെ പേരിൽ തന്നെയാണ് ചില അഭിനേതാക്കളെ ഏറെക്കാലം അറിയപ്പെട്ടിരുന്നത്.
പ്രസന്ന കലാ സമിതി, വിജയ കലാമന്ദിർ, ജ്വാല തിയറ്റേഴ്സ് ,യൂത്ത് സെൻറർ കീഴറ, ചോയ്സ് കലാവേദി കാരക്കുന്ന് തുടങ്ങിയ കലാ സമിതികളും നാടകങ്ങൾ അവതരിപ്പിച്ചു വന്നിരുന്നു.
ചെറുകുന്ന് അന്നപൂർണ്ണേശ്വരി ക്ഷേത്രത്തിന്റെ പകുതി ഭാഗം നിലകൊള്ളുന്നത് കണ്ണപുരത്താണ്.
ഇവിടുത്തെ വിഷുവിളക്കുത്സവം ഉത്തരകേരളത്തിലെ തന്നെ പ്രധാന ഉത്സവങ്ങളിൽ ഒന്നാണ്.
വിഷുസംക്രാന്തി മുതൽ മേടം ഏഴാം നാൾ വരെ നീണ്ടുനിൽക്കുന്ന ഉത്സവത്തിൽ ജാതിമതഭേദമെന്യേ ആളുകൾ പങ്കെടുക്കാറുണ്ട്.
മതസൗഹാർദ്ദത്തിന്റെ സംഗമവേദി കൂടിയാണ് ഈ ഉത്സവം.
കീഴറ കൂലോം ഭഗവതി ക്ഷേത്രം, പെരുന്തോട്ടം നീലിയാർകോട്ടം, കുറുവക്കാവ്, കാരങ്കാവ്, കിഴക്കെ കാവ്, അരീക്കുളങ്ങര മുച്ചിലോട്ട് കാവ്, ഇടക്കെപ്പുറം തെക്ക് മുച്ചിലോട്ട് കാവ്‍, പൂമാലക്കാവ്, നണീൽ കാവ്, ആയിരം തെങ്ങ്  ചാമുണ്ഡേശ്വരീ ക്ഷേത്രം എന്നിവയാണ്  പ്രധാന ക്ഷേത്രങ്ങൾ.
ക്രിസ്തുക്കുന്ന് ഫാത്തിമ മാതാ പള്ളിയാണ് പ്രധാന ക്രിസ്ത്യൻ ആരാധനാലയം.
2001-ലെ കാനേഷുമാരി പ്രകാരം കണ്ണപുരത്തിന്റെ ജനസംഖ്യ 18,568 ആണ്.
46% ശതമാനം പുരുഷന്മാരും 54% ശതമാനം സ്ത്രീകളും അടങ്ങിയതാണ് ഇവിടുത്തെ ജനസംഖ്യ.
84% ആണ് ഇവിടുത്തെ സാക്ഷരത ശതമാനം.
86% പുരുഷന്മാരും 81% സ്ത്രീകളും കണ്ണപുരത്ത് സാക്ഷരരാണ്.
ജനസംഖ്യയുടെ 10% ആറ് വയസ്സിൽ താഴെയുള്ള കുട്ടികളാണ്.
കണ്ണപുരം പഞ്ചായത്തിന്റെ സിംഹഭാഗം ചെറുകുന്ന് ഭാഗത്തും ബാക്കി ഭാഗം കല്ല്യാശ്ശേരി ഭാഗത്തും ആണുള്ളത്.
അവലംബം 2.
http://lsgkerala.in/kannapurampanchayat/general-information/ Archived 2015-04-04 at the Wayback Machine .
http://kannapuram.entegramam.gov.in/content/%E0%B4%AD%E0%B5%81%E0%B4%AE%E0%B4%BF%E0%B4%B6%E0%B5%8D%E0%B4%B6%E0%B4%BE%E0%B4%B8%E0%B5%8D%E0%B4%A4%E0%B5%8D%E0%B4%B0%E0%B4%AA%E0%B4%B0%E0%B4%AE%E0%B4%AF-%E0%B4%AA%E0%B5%8D%E0%B4%B0%E0%B4%A4%E0%B5%8D%E0%B4%AF%E0%B5%87%E0%B4%95%E0%B4%A4%E0%B4%95%E0%B4%B3%E0%B5%8D%E2%80%8D%5Bപ്രവർത്തിക്കാത്ത+കണ്ണി%5D Kannapuram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കണ്ണട ഇംഗ്ലീഷ് വിലാസം https://ml.wikipedia.org/wiki/Glasses float
പൊതുവേ കാഴ്ച കുറവുള്ളവരെ സഹായിക്കാനുള്ള ഉപാധിയാണ്‌ കണ്ണട .
എന്നാൽ കണ്ണിനെ പൊടിപടലങ്ങളിൽ നിന്നും രക്ഷിക്കാനും, അൾ‍ട്രാ വയലറ്റ് രശ്മികളിൽനിന്നും സംരക്ഷിക്കാനും, ഒരു അലങ്കാരമായും ആളുകൾ കണ്ണട ഉപയോഗിക്കുന്നുണ്ട്.
ലെൻസ് ആണ്‌ കണ്ണടയുടെ അടിസ്ഥാനം.
കാഴ്ചശക്തിയിലുള്ള വ്യത്യാസമനുസരിച്ച് കണ്ണടയുടെ ലെൻസിലും, ലെൻസിന്റെ ശക്തിയിലും മാറ്റം വരും.
കണ്ണടകൾ അവയുടെ പ്രാഥമിക ഉപയോഗം അനുസരിച്ച് പലതായി തരം തിരിച്ചിട്ടുണ്ട്.
പക്ഷെ, ഈ തരങ്ങളിൽ പലതും ഒരുമിച്ച് ചേർന്നും വരാം, ഉദാഹരണത്തിന് കാഴ്ചയ്ക്ക് ഉപയോഗിക്കുന്ന കണ്ണടയിൽ, സൺ ഗ്ലാസുകൾക്കുള്ളതു പോലെ ആവരണം നൽകാൻ കഴിയും.
തിരുത്തൽ കണ്ണടകൾ
ഹ്രസ്വദൃഷ്ടി , ദീർഘദൃഷ്ടി , അസ്റ്റിഗ്മാറ്റിസം , വെള്ളെഴുത്ത് പോലെയുള്ള അപവർത്തന ദോഷങ്ങൾ പരിഹരിക്കാൻ തിരുത്തൽ ലെൻസുകൾ ഉപയോഗിക്കുന്നു.
നേത്രരോഗവിദഗ്ദ്ധന്റെയോ ഒപ്റ്റോമെട്രിസ്റ്റിന്റെയോ കുറിപ്പടി അനുസരിച്ചാണ് അവ നിർമ്മിക്കുന്നത്.
തിരുത്തൽ ലെൻസിന്റെ ഏറ്റവും സാധാരണമായ തരം "സിംഗിൾ വിഷൻ" ആണ്, ഇതിന് ഒറ്റ പവർ മാത്രമേയുള്ളൂ.
ദൂര കാഴ്ചയ്ക്ക് മാത്രമോ, അല്ലെങ്കിൽ സമീപ കാഴ്ചയ്ക്ക് മാത്രമോ ആയിഉപയോഗിക്കുന്നതാണ് അത്.
വെള്ളെഴുത്ത് ഉള്ളവരിൽ ദൂര കാഴ്ചയും സമീപ കാഴ്ചയും ഒരുപോലെകിട്ടുന്നതിന് ബൈഫോക്കൽ അല്ലെങ്കിൽ പ്രോഗ്രസ്സീവ് കണ്ണടകൾ ഉപയോഗിക്കാം.
ലെൻസ് ഉപയോഗിക്കാത്ത ഒരു തരം തിരുത്തൽ ഗ്ലാസുകളാണ് പിൻഹോൾ ഗ്ലാസുകൾ.
പിൻഹോൾ ഗ്ലാസുകൾ യഥാർത്ഥത്തിൽ പ്രകാശത്തെ വ്യതിചലിപ്പിക്കുകയോ ഫോക്കൽ ലെങ്ത് മാറ്റുകയോ ചെയ്യുന്നില്ല.
പകരം, അവർ ഒരു ഡിഫ്രാക്ഷൻ ലിമിറ്റഡ് സിസ്റ്റം സൃഷ്ടിക്കുന്നു, അത് ഫോട്ടോഗ്രാഫിയിൽ ഒരു ചെറിയ അപ്പർച്ചർ ഉപയോഗിക്കുന്നതിന് സമാനമായ രീതിയാണ്.
ഈ രീതിയിലുള്ള തിരുത്തലിന് നിരവധി പരിമിതികളുണ്ട്.
സുരക്ഷാ കണ്ണടകൾ
വിവിധ സാഹചര്യങ്ങളിൽ കണ്ണുകളെ സംരക്ഷിക്കാൻ സുരക്ഷാ ഗ്ലാസുകൾ ധരിക്കുന്നു.
ബ്രേക്ക് പ്രൂഫ് പ്ലാസ്റ്റിക് ലെൻസുകൾ ഉപയോഗിച്ചാണ് സാധാരണയായി ഇവ നിർമ്മിച്ചിരിക്കുന്നത്.
നിർമാണത്തൊഴിലാളികൾ, ഫാക്ടറി തൊഴിലാളികൾ, യന്ത്രങ്ങൾ കൈകാര്യം ചെയ്യുന്നവർ, ലാബ് ടെക്നീഷ്യൻമാർ എന്നിങ്ങനെയുള്ള ജോലികളിൽ ഏർപ്പെട്ടിരിക്കുന്നവർ സുരക്ഷാ ഗ്ലാസുകൾ ധരിക്കേണ്ടതുണ്ട്.
2017 ലെ കണക്കനുസരിച്ച്, കാനഡയിലെയും മറ്റ് രാജ്യങ്ങളിലെയും ദന്തഡോക്ടർമാരും ശസ്ത്രക്രിയാ വിദഗ്ധരും രോഗികളുടെ രക്തത്തിൽ നിന്നോ മറ്റ് ശരീര ദ്രാവകങ്ങളിൽ നിന്നോ ഉണ്ടാകുന്ന അണുബാധയിൽ നിന്ന് രക്ഷനേടാൻ സുരക്ഷാ ഗ്ലാസുകൾ ധരിക്കേണ്ടതുണ്ട്.
വെൽഡിങ്ങിനായി പ്രത്യേകം തയ്യാറാക്കിയ അൾട്രാവയലറ്റ് സംരക്ഷണം നൽകുന്ന സുരക്ഷാ ഗ്ലാസുകളും ഉണ്ട്.